પાટણ| પાટણ શહેરમાં ઓતિયાની શેરીમાં રહેતા અને છેલ્લા ત્રણ પેઢીથી વ્યવસાય કરતા પરિવાર દ્વારા ચારસો જેટલી મૂર્તિઓ માટીના ગણેશની બનાવી છે. તળાવ અને નદીમાંથી ચીકણી માટી લાવીને ભગવાન ગણેશની પ્રતિમાઓ તૈયાર કરીને પોતાના પરિવારનું ભરણપોષણ કરી રહેલા પરિવારના સભ્ય નવીનભાઈ ઓતીયાએ જણાવ્યું કે અમારી ત્રણ પેઢીથી અમો ધાર્મિક તહેવારને અનુલક્ષીને વિવિધ દેવી-દેવતાઓની શુદ્ધ માટીમાંથી પ્રતિમાઓ તૈયાર કરીએ છીએ. ચાલુ સાલે પણ અમોએ તળાવ અને નદીમાંથી ચીકણી માટી લાવીને ઇકો ફ્રેન્ડલી ગણપતિની મૂર્તિઓ વેચાણ અર્થે તૈયાર કરી છે. તો ચારસો જેટલી મૂર્તિઓ ઓર્ડર પ્રમાણે બનાવી છે.